ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Ukrajina
Mesto:				Kyjev 
Termín:			07. - 08. november 2016
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	DOHOVOR PROTI DOPINGU RADY EURÓPY 
		45. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
37. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	07. november 2016 	09.30 - 18.00 hod.
	45. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY(T-DO)  
	08. november 2016 	09.30 - 18.00 hod. 
37. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)

Navštívená organizácia:	Council of Europe

Kontaktované osoby:	Zástupcovia WADA, iNADO,  Council of Europe.
	Odborní pracovníci a zástupcovia národných antidopingových organizácií.
	
Kontaktné adresy:	Adresár nezverejňujeme. 

4.	PRIEBEH ROKOVANÍ

ZASADNUTIE  T-DO 

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tematických celkoch:

ÚVOD A SÚHRNNÁ AKTUALIZÁCIA                                        

Zasadnutie sa konalo v Národnom športovom komplexe „Olimpiiskyi“. Stretnutie bolo organizované Radou Európy v spolupráci s Ministerstvom pre mládež a šport. Míting otvoril vedúci predstaviteľ kancelárie Rady Európy na Ukrajine pán Marten Ehnberg. Zasadnutie viedol predseda T-DO skupiny p. Andres Solheim. Signatári Dohovoru schválili zápisnicu z minulého zasadnutia a program aktuálneho zasadnutia. Prvá časť mítingu bola uzavretá iba pre signatárov Dohovoru. Druhú časť rokovania otvorili minister mládeže a športu p. Ihor Zhdanov a prezident Ukrajinského olympijského výboru bývalý úspešný športovec Serhiy Bubka. Súčasťou zasadnutia bolo aj slávnostné podpísanie dohody o spolupráci Národných antidopingových organizácií medzi Ukrajinou a Nemeckom. 

PRACOVNÝ PROGRAM   T-DO
	V rámci administratívnej a inštituciálnej agendy sekretariátu boli signatári informovaní ohľadom plnenia strategických strednodobých cieľov pre roky 2015 - 2017, ktoré si Monitorovacia skupina stanovila. Bol vykonaný odpočet uvedených cieľov za rok 2016. Signatári boli informovaný ohľadom pripravovanej európskej konferencii ministrov zodpovedných za šport, ktorá sa bude konať 29. novembra 2016  v Budapešti. Na uvedenej konferencii sa bude rokovať v rámci jednej časti programu o úlohách vlády pri riešení vznikajúcich problémov v boji proti dopingu v športe. Počas tejto konferencie bude podpísané memorandum o spolupráci medzi WADA a Radou Európy, ktoré by malo posilniť spoluprácu v nastavení plnenia svetového antidopingového programu. 
	Bol prijatý nový Zoznam zakázaných látok a metód 2017 (článok 11.1.b). Pracovná skupina T-DO – právna komisia navrhla na schválenie odporúčania na zabezpečenie nezávislosti rozhodujúceho panelu pri riešení antidopingových porušení a odporúčania na podporu spravodlivého procesu pri antidopingových prípadoch. 
	V časti monitoring boli signatári oboznámení o McLarenom Reporte, kde prebehla následná výmena názorov o možných opatreniach, ktoré by mala monitorovacia skupina prijať. Čaká sa na druhú časť tohto dokumentu, ktorá by mala byť zverejnená v priebehu mesiaca december.
	Pre informáciu boli zhrnuté odporúčania pre zmluvné strany po ich návštevách, ktoré vykonala monitorovacia skupina v súlade s Dohovorom. Ďalej boli predstavené monitorovacie aktivity za roky 2010 – 2016. 
	Čo sa týka ročného štatistického dotazníka pre monitorovaciu skupinu, bola predstavená nová verzia.
	Návštevy za roky 2015 – 2016 boli vykonané v týchto krajinách: Gruzínsko, Veľká Británia, Poľsko, Ukrajina, Bulharsko.
	Nadchádzajúce návštevy budú v Bielorusku (22. november 2016) a Moldavsku (december 2016).
	V rámci programu v oblasti kooperácie s ostatnými externými členmi vystúpili so svojimi príspevkami zástupca WADA Frederic Donzé so svojou kolegyňou Florence Lefebvre Rangeon (manažérka pre spoluprácu vlád a NADO, Laussanne) , za iNADO Joseph de Pencier, za Európsku komisiu pán Olivier Fontaine, za UEFA Marc Voillamoz. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie 37. zasadnutia CAHAMA uskutočnil a rokovanie viedol p. Mr. Rafal PIECHOTA ako 
predseda  CAHAMA. Program 37. zasadnutia CAHAMA bol jednomyseľne schválený.
Bol schválený aj záznam z rokovania 36. zasadnutia CAHAMA. Za WADA vystúpil so svojou správou p. Frédéric Donzé. Účastnikov oboznámil so stručným obsahom agendy WADA a prípravy zasadnutia WADA Executive Committee  a Foundation Board, ktoré sa bude konať  19. – 20. novembra 2016 v Glasgowe. Vzala na vedomie správu z Executive Committee stretnutia zo dňa 21. septembera 2016, ktorá sa konala v Laussanne.

PRACOVNÝ PROGRAM   CAHAMA   
 CAHAMA poverila európskych zástupcov

 Manažment
•	Schválenie druhého trojročného pôsobenia prezidenta Agentúry, Sir Craig Reedie. 
•	Voľba viceprezidenta WADA – podpora menovania slečny Lindy Helleland do pozície viceprezidentky s platnosťou od 20.11. 2016 do 31.12. 2019.
•	Schválenie zmeny postavenia WADA – článok 11. 
•	Menovanie pána Jonathana Taylor ako predsedu komisie kontrolujúcej plnenie Kódexu.

Smerovanie antidopingu
•	Nezávislá testovacia autorita – podpora vzniku ITA (Independent Testing Authority), t.j. nezávislosti testovania od medzinárodných športových organizácií. Zároveň vznik takejto autority nesmie kompromitovať úlohu a postavenie WADA. Zriadenie ITA nemôže byť riadené cez WADA, pretože by sa tým nedocielila požadovaná nezávislosť. WADA by mala plniť kontrolnú úlohu, podobne ako pri národných antidopingových organizáciách. Financovanie by malo mať na starosti športové hnutie. 
•	CAHAMA podporuje zriadenie pracovných skupín zaoberajúcich sa akreditáciou laboratórií
•	Podpora vypracovania modelovej legislatívy cez UNESCO ako vzor implementácia antidopingovej legislatívy do jednotlivých právnych systémov. 
•	Svetová konferencia o dopingu v športe by sa mala konať v roku 2019, keďže sa na nej bude riešiť návrh nového kódexu. 

Financie
•	Podpora zvýšenia rozpočtu na rok 2017 o 3 %. 

Legislatíva
•	podpora vzniku ,,whitleblowing” programu.

Kódex
•	dôsledky neplnenia Kódexu – zavedenie sankcií
•	označenie organizácií neimplementujúcich Kódex
•	doriešenie situácie v Španielsku ohľadom dodržiavania Kódexu
•	TDSSA – vyhodnotenie zavedenia špecifických analýz – objasnenie týchto testov a vedecké podloženie, prečo tieto testy realizovať vzhľadom na ich vysokú finančnú a administratívnu nákladnosť. 
                                                    
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutie T-DO a CAHAMA sa uskutoční v Kodani v Dánsku:
            - máj 2017  – 38. zasadnutie CAHAMA
            - máj 2017 – 46. zasadnutie T-DO

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR a Ministerstvo školstva, vedy, výskumu a športu SR

-	   poskytovať informácie prostredníctvom web stránky a iných informačných zdrojov  ohľadom Svetového antidopingového programu pre ďalšie verejné inštitúcie a organizácie,
-	zabezpečiť kvalitu nastavenia antidopingových procesov v súlade s dodržiavaním Svetového antidopingového programu prostredníctvom Antidopingovej agentúry SR,
-	implementovať do procesu rozhodovania o porušeniach antidopingových pravidiel národný nezávislý panel,
-	 aktívne sa zúčastňovať v pracovných skupinách T-DO ED, LI, SCI,
-	   zabezpečiť ochranu základných práv športovcov prostredníctvom aktuálneho právneho systému, 
-	  revízia súčasnej antidopingovej politiky na národnej úrovni a postupné zavádzanie účinných prostriedkov na zefektívnenie boja proti dopingu na národnej úrovni ako príklad môžeme uviesť vznik ,,whitleblowing” programu, čo znamená posilniť úlohu informátorov a následne zabezpečiť ich ochranu.
-	

ZOZNAM OBDRŽANEJ DOKUMENTÁCIE

Materiály sú v elektronickej podobe na ADA SR.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport	

6.	PRÍNOS 
Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité na dodržiavanie antidopingových pravidiel WADA. 
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 11.11.2016

Schválil: